2. Jamstvo EU Evropski investicijski banki za izgube pri posojilih in jamstvih za projekte zunaj EU (
- Pred glasovanjem o spremembi 1:
Ivailo Kalfin
poročevalec. - Gospod predsednik, glede na nedavne dogodke v državah Sredozemlja in Severne Afrike, demokratične spremembe in posledice teh dogodkov, vključno z migracijskim tokom v smeri Evropske unije, bi podal ustni predlog spremembe poročila, ki vključuje nekaj številk.
Sprememba se glasi: v Prilogi 1 je nova številka v točki B "Sosednje in partnerske države" 13.664.000.000, okvirna podomejitev za "države Sredozemlja" pa 9.700.000.000. Posledica teh sprememb bo sprememba številk v členu 2(1)(1). Pravilna številka za "zgornjo mejo" je zdaj 29.567.000.000, pravilna številka za "splošni mandat" pa 27.567.000.000.
